Kwa karolong e e kwa borwa ya Poland, gaufi le molelwane wa yone le Slovakia le Czech Republic, go na le torotswana ya Wisła. Le fa o ka tswa o ise o ko o utlwe ka Wisła, torotswana eno e na le hisitori e Bakeresete ba boammaaruri ba ka e kgatlhegelang thata. Ke hisitori e e buang ka ga go ikanyega le go tlhoafalela ga batho kobamelo ya ga Jehofa. Ka tsela efe? 3 Le fa re sa laelwe go dira ditlhabelo tsa mmatota tse di tlhalosiwang mo Molaong, re sa ntse re tlhoka thata se ditlhabelo di neng di se dira mo Baiseraeleng ka selekanyo se se rileng, e leng, go dira gore maleo a rona a itshwarelwe le gore re amogelwe ke Modimo. E re ka re sa tlhole re ntsha ditlhabelo tsa mmatota, re ka bona jang melemo eo? Paulo o ile a bolela jaana morago ga go tlhalosa kafa ditlhabelo tsa diphologolo di neng di tlhaela ka teng: “Fa [Jesu] a tsena mo lefatsheng a re: ‘O ne o sa batle setlhabelo le tshupelo, mme o ne wa mpaakanyetsa mmele. O ne wa se ka wa amogela ditshupelo tse di fisiwang di feletse le tshupelo ya boleo.’ Foo ke ne ka re, ‘Bona! Ke tlile (mo momenong wa buka go kwadilwe kaga me) go dira thato ya gago, Oo Modimo.’”—Bahebera 10:5-7.